
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


20 Σεπτεμβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 3302 


ΑΠΟΦΑΣΕΙΣ 

Αριθμ. Α3α/7180/17 

Οργανισμός του Γενικού Νοσοκομείου - ΚΥ 

ΦΙΛΙΑΤΩΝ. 

ΟΙ ΥΠΟΥΡΓΟΙ 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ - 

ΟΙΚΟΝΟΜΙΚΩΝ-ΥΓΕΙΑΣ 

Έχοντας υπόψη: 

Ι.Το άρθρο 6του ν. 2889/2001 «Βελτίωση και εκσυγ¬ 
χρονισμός του Εθνικού Συστήματος Υγείας και άλλες 
διατάξεις» (ΦΕΚ 37/Α'), όπως ισχύει. 

2. Την παρ. 12 του άρθρου 34 του ν. 4447/2016 «Χωρικός 
σχεδιασμός- Βιώσιμη ανάπτυξη και άλλες διατάξεις.» (ΦΕΚ 
241 /Α'), σε συνδυασμό με την παρ. 6 του άρθρου 54 του 
ν. 4178/2013 «Αντιμετώπιση της Αυθαίρετης Δόμησης - 
Περιβαλλοντικό Ισοζύγιο και άλλες διατάξεις» (ΦΕΚ 174/Α'). 

3. Το άρθρο 90 του Κώδικα Νομοθεσίας για την Κυβέρ¬ 
νηση και τα Κυβερνητικά Όργανα, που κυρώθηκε με το 
άρθρο πρώτο του π.δ. 63/2005 (ΦΕΚ 98/Α'). 

4. Το υπ'αριθμ. 87/1986 Προεδρικό Διάταγμα «Ενιαίο 
Πλαίσιο Οργάνωσης Νοσοκομείων» (ΦΕΚ 32/Α ). 

5. Το υπ'αριθμ. 73/2015 Προεδρικό Διάταγμα «Διορι¬ 
σμός Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών» (ΦΕΚ 116/Α'). 

6. Το υπ'αριθμ. 123/2016 Προεδρικό Διάταγμα «Ανα¬ 
σύσταση και μετονομασία του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης, ανα¬ 
σύσταση του Υπουργείου Τουρισμού, σύσταση Υπουρ¬ 
γείου Μεταναστευτικής Πολιτικής και Υπουργείου Ψη¬ 
φιακής Πολιτικής, Τηλεπικοινωνιών και Ενημέρωσης, 
μετονομασία Υπουργείων Εσωτερικών και Διοικητικής 
Ανασυγκρότησης, Οικονομίας, Ανάπτυξης καιΤουρισμού 
και Υποδομών, Μεταφορών και Δικτύων.» (ΦΕΚ 208/Α'). 

7. Το υπ' αριθμ. 125/2016 Προεδρικό Διάταγμα «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών» (ΦΕΚ 210/Α'). 

8. Την υπ'αριθμ. πρωτ. Υ25/06-10-2015 «Ανάθεση αρ¬ 
μοδιοτήτων στον Αναπληρωτή Υπουργό Υγείας Παύλο 
Πολάκη» απόφαση του Πρωθυπουργού (ΦΕΚ 2144/Β'). 

9. Την υπ'αριθμ. πρωτ. Υ29/08-10-2015 «Ανάθεση αρ¬ 
μοδιοτήτων στον Αναπληρωτή Υπουργό Οικονομικών 
Γεώργιο Χουλιαράκη» απόφαση του Πρωθυπουργού 
(ΦΕΚ 2168/Β). 


ΙΟ.Την υπ'αριθμ. πρωτ. Α3α/οικ.83912/2015 Διαπι- 
στωτική Πράξη του Υπουργού Υγείας «Αυτοδίκαιη με¬ 
τατροπή θέσεων ΥΕ Βοηθητικού Υγειονομικού Προσω¬ 
πικού σε προσωποπαγείς θέσεις ΔΕ της ιδίας ειδικότητας 
και κατάταξη υπαλλήλων (πρώην ΔΕ Σχολικών Φυλάκων) 
στις ως άνω προσωποπαγείς θέσεις στα Νοσοκομεία 
αρμοδιότητας της 6ης Υ.ΠΕ. Πελοποννήσου, Ηπείρου, 
Ιονίων Νήσων και Δυτικής Ελλάδας» (ΦΕΚ 2436/Β ). 

11 .Την υπ'αριθμ. πρωτ. 3519/24-1 -2017 εισήγηση του 
Διοικητή της 6ης Υ.ΠΕ. 

12. Τις υπ'αριθμ. 16/2011 (θέμα 7ο), 27/2013,34/2014 
και 43/2014 Αποφάσεις του ΚΕΣΥΠΕ. 

13. Την υπ'αριθμ. Υ4β/ΓΠ 47257/Φ8γ2-67/2012 (ΑΔΑ: 
Β425Θ-ΘΝΩ) Υπουργική Απόφαση με θέμα: «Έγκριση 
σκοπιμότητας Προμήθειας - εγκατάστασης ιατρο-τεχνο- 
λογικού, ξενοδοχειακού και λοιπού εξοπλισμού του νέου 
ΤΕΠ του Γ.Ν-ΚΥ Φιλιατών στην Ηγουμενίτσα». 

14. Την υπ'αριθμ.1405/13 (ΑΔΑ:ΒΕΑΙ7Λ9-2ΒΝ) Απόφα¬ 
ση της Περιφέρειας Ηπείρου με θέμα:«3η Τροποποίηση 
της Πράξης «ΔΗΜΙΟΥΡΓΙΑ ΝΕΟΥΤΕΠ ΓΝ ΦΙΛΙΑΤΩΝ ΣΤΗΝ 
ΗΓΟΥΜΕΝΙΤΣΑ» με κωδικό ΜΙΣ 237037 στο Επιχειρησι¬ 
ακό Πρόγραμμα Θεσσαλία -Στερεά Ελλάδα-Ήπειρος». 

15. Την υπ'αριθμ. Υ4δ/ΓΠ οικ 22869/2012 (ΦΕΚ874/Β') 
Υπουργική Απόφαση με θέμα: «Οργάνωση, τρόπος λει¬ 
τουργίας και στελέχωσης των τμημάτων Επειγόντων Πε¬ 
ριστατικών (ΤΕΠ) των Νοσοκομείων του ΕΣΥ», όπως ισχύει. 

16. Τις αποφάσεις μεταφοράς θέσεων στο Γενικό Νο¬ 
σοκομείο - ΚΥ ΦΙΛΙΑΤΩΝ, κατ'εφαρμογή των διατάξεων 
του άρθρου 33 του ν. 4024/2011 που δημοσιεύτηκαν στα 
ΦΕΚ υπ'αριθμ. 831/Γ/2013 και 392/Γ/2012. 

17. Τις υπ'αριθμ. πρωτ.Β1α/οικ31763/2017 και Βία/ 
οικ67847/7.9.2017 εισηγήσεις της Γεν. Δ/νσης Οικονο¬ 
μικών Υπηρεσιών του Υπουργείου Υγείας. 

18. Το γεγονός ότι προκαλείται πρόσθετη ετήσια 
δαπάνη ύψους 856.500,00 ευρώ, η οποία θα αντιμε- 
τωπισθεί αφενός κατά το στάδιο πλήρωσης των συνι- 
στώμενων θέσεων, αφετέρου με βάση την αριθμ. Β3γ/ 
οικ.94250/13.12.2016 ΥΑ ΚΑΕ 0271,0272,0274,0275,027 
6,0211,0212,0213,0215,0225, αποφασίζουμε: 

ΑΡΘΡΟ 1 

ΝΟΜΙΚΗ ΜΟΡΦΗ-ΕΠΩΝΥΜΙΑ-ΕΔΡΑ-ΣΦΡΑΓΙΔΑ 

Ι.Το Γ.Ν.-Κ.Υ. Φιλιατών, που υπάγεται στις διατάξεις 
του ν.δ. 2592/1953 «Περί οργανώσεως της Ιατρικής 
Αντίληψης» ( Α' 254), σύμφωνα με το άρθρο 7 του 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3302/20.09.2017 


ν. 3329/2005 (Α' 81), όπως έχει τροποποιηθεί και ισχύει, 
αποτελεί Νομικό Πρόσωπο Δημοσίου Δικαίου (ΝΠΔΔ) το 
οποίο υπόκειται στον έλεγχο και την εποπτεία του Διοι¬ 
κητή της 6ης Υγειονομικής Περιφέρειας Πελοποννήσου, 
Ιονίων Νήσων, Ηπείρου και Δυτικής Ελλάδας, διέπεται 
από τις διατάξεις του εν λόγω νόμου και φέρει την επω¬ 
νυμία «Γενικό Νοσοκομείο - Κέντρο Υγείας Φιλιατών». 

2. Έδρα του Νοσοκομείου - Κέντρου Υγείας είναι η 
πόλη Φιλιατών Θεσπρωτίας. 

3. Το Νοσοκομείο-Κέντρο Υγείας έχει δική του σφρα¬ 
γίδα στρογγυλή, η οποία αποτελείται από τρεις επάλ¬ 
ληλους ομόκεντρους κύκλους, ως εξής: εσωτ. κύκλος: 

Έμβλημα της Ελληνικής Δημοκρατίας, ενδιάμεσος 
κύκλος: Διοίκηση της 6ης Υγειονομικής Περιφέρειας 
Πελοποννήσου, Ιονίων Νήσων, Ηπείρου & Δυτικής Ελ¬ 
λάδας - Γενικό Νοσοκομείο - Κέντρο Υγείας Φιλιατών, 
Εξωτ. κύκλος: ΕΛΛΗΝΙΚΗ ΔΗΜΟΚΡΑΤΙΑ. 

4. Το Νοσοκομείο - Κέντρο Υγείας Φιλιατών λειτουργεί ως: 

α) Γενικό Νοσοκομείο 

β) Κέντρο Υγείας, σύμφωνα με τις ισχύουσες διατάξεις. 

ΑΡΘΡΟ 2 
ΣΚΟΠΟΣ 

Σκοπός του Νοσοκομείου - Κέντρου Υγείας είναι: 

1. Η παροχή Πρωτοβάθμιας περίθαλψης, σύμφωνα με 
τις διατάξεις του άρθρου 15 του ν. 1397/1983. 

2. Η παροχή δευτεροβάθμιας φροντίδας υγείας, στο 
πλαίσιο και στην έκταση της διάρθρωσης της Ιατρικής 
του Υπηρεσίας, στο πληθυσμό ευθύνης της Διοίκησης 
της 6ης Υ.ΠΕ. Πελοποννήσου, Ιονίων Νήσων, Ηπείρου και 
Δυτικής Ελλάδας, καθώς και σε ασθενείς που παραπέ- 
μπονται από άλλες Δ.Υ.ΠΕ. Η φροντίδα υγείας παρέχεται 
ισότιμα σε κάθε πολίτη ανεξάρτητα από την οικονομική, 
κοινωνική και επαγγελματική του κατάσταση, σύμφωνα 
με τους κανόνες του Εθνικού Συστήματος Υγείας. 

3. Η ειδίκευση, η συνεχής εκπαίδευση και η επιμόρφω¬ 
ση ιατρών, νοσηλευτών και άλλων επαγγελμάτων υγείας, 
με την ανάπτυξη και εφαρμογή ανάλογων εκπαιδευτικών 
προγραμμάτων. 

4. Η ανάπτυξη και προαγωγή της έρευνας στον το¬ 
μέα της υγείας. Στην κατεύθυνση αυτή εφαρμόζει και 
αναπτύσσει ερευνητικά προγράμματα και συνεργάζεται 
με άλλους συναφείς φορείς, καθώς και διεθνείς οργανι¬ 
σμούς, επιστημονικά και ερευνητικά κέντρα. 

5. Η συνεργασία με τα νοσηλευτικά ιδρύματα και άλ¬ 
λες μονάδες υγείας της υγειονομικής περιφέρειας για 
την ανάπτυξη και αναβάθμιση συνολικά της παρεχό¬ 
μενης φροντίδας υγείας και ειδικότερα σε ότι αφορά 
την εφαρμογή εκπαιδευτικών προγραμμάτων, καθώς 
και ειδικών προγραμμάτων μελέτης και αξιολόγησης 
θεμάτων, που αφορούν το χώρο της υγείας στη Διοίκηση 
της 6ης Υ.ΠΕ. Πελοποννήσου, Ιονίων Νήσων, Ηπείρου και 
Δυτικής Ελλάδας. 

6. Η εφαρμογή νέων μεθόδων και μορφών περίθαλ¬ 
ψης, με στόχο την αποτελεσματική προώθηση της υγείας 
των πολιτών. 

7. Η ανάπτυξη διαδικασιών που διευκολύνουν τους 
στρατηγικούς στόχους που τίθενται από το Υπουργείο 
Υγείας, τη Διοίκηση της 6ης Υ.ΠΕ. Πελοποννήσου, Ιονί- 


ων Νήσων, Ηπείρου και Δυτικής Ελλάδας και το Δ/Σ του 
Νοσοκομείου-ΚΥ. 

ΑΡΘΡΟ 3 

ΟΡΓΑΝΑ ΔΙΟΙΚΗΣΗΣ 

Τα όργανα διοίκησης του Νοσοκομείου - Κέντρου 
Υγείας είναι: 

Ι.Το Διοικητικό Συμβούλιο 
2. Ο Διοικητής 

Τα ανωτέρω όργανα διέπονται από τις διατάξεις του 
άρθρου 7 του ν. 3329/2005, όπως ισχύει. 

ΑΡΘΡΟ 4 

ΔΥΝΑΜΗ ΚΛΙΝΩΝ 

Η συνολική δύναμη του Γ.Ν-ΚΥ ΦΙΛΙΑΤΩΝ ορίζεται σε 
εκατόν είκοσι (120) οργανικές κλίνες. 

ΑΡΘΡΟ 5 

ΔΙΑΚΡΙΣΗ ΥΠΗΡΕΣΙΩΝ 

Ι.Το Νοσοκομείο-ΚΥ απαρτίζεται από τις ακόλουθες 
Υπηρεσίες, Αυτοτελή Τμήματα και Αυτοτελές Γραφείο: 
Α. ΥΠΗΡΕΣΙΕΣ 
α. Ιατρική 
β. Νοσηλευτική 
γ. Διοικητική-Οικονομική 

Β. ΑΥΤΟΤΕΛΗ ΤΜΗΜΑΤΑ Οργάνωσης και Πληροφορι¬ 
κής Κλινικής Διατροφής 
Γ. ΑΥΤΟΤΕΛΕΣ ΓΡΑΦΕΙΟ 

Γραφείο Προστασίας Δικαιωμάτων Ληπτών Υπηρεσιών 
Υγείας 

2. Κάθε Υπηρεσία, ΑυτοτελέςΤμήμα και Αυτοτελές Γρα¬ 
φείο έχει τη δική του ιεραρχική διάρθρωση και συγκρό¬ 
τηση. Τα Αυτοτελή Τμήματα υπάγονται απευθείας στον 
Διοικητή του Νοσοκομείου και το Αυτοτελές Γραφείο 
υπάγεται στον Αντιπρόεδρο του Νοσοκομείου, σύμφωνα 
με το άρθρο 60 του ν. 4368/2016, όπως ισχύει κάθε φορά. 

ΑΡΘΡΟ 6 

ΔΙΑΡΘΡΩΣΗ ΙΑΤΡΙΚΗΣ ΥΠΗΡΕΣΙΑΣ 
1. Η Ιατρική Υπηρεσία του Γ.Ν.-Κ.Υ. Φιλιατών αποτελεί 
Διεύθυνση και διαρθρώνεται σε Τομείς, στους οποίους 
λειτουργούν Τμήματα κατά ειδικότητα, Ειδικές και Λοι¬ 
πές Μονάδες, ΔιατομεακάΤμήματα/Μονάδες και λοιπά 
Τμήματα, ως εξής: 

Α. ΤΟΜΕΙΣ 

α) Παθολογικός Τομέας με δυναμικότητα 60 κλινών 
β) Χειρουργικός Τομέας με δυναμικότητα 60 κλινών γ) 
Εργαστηριακός Τομέας 


ΚάθεΤομέας διαρθρώνεται σεΤμήματα ως εξής: 
α) Παθολογικός Τομέας 


ΤΜΗΜΑΤΑ 

ΕΙΔΙΚΕΣ/ΛΟΙΠΕΣ ΜΟΝΑΔΕΣ 

1. Παθολογικό 

- Μονάδα Γηριατρικής/Αλτσχάιμερ 

- Μονάδα Νευρολογίας 

2. Καρδιολογικό 

Μονάδα Στεφανιαίων Νόσων 

3. Παιδιατρικό 

Μονάδα Πρόωρων 


Οι ανωτέρω Ειδικές/Λοιπές Μονάδες δεν είναι αυτό¬ 
νομες και λειτουργούν στα πλαίσια των αντίστοιχων 
Ιατρικών Τμημάτων. 

ΕΙΔΙΚΗ ΜΟΝΑΔΑ 
Τεχνητού Νεφρού 


β) ΧειρουργικόςΤομέας 


ΤΜΗΜΑΤΑ 


ΕΙΔΙΚΗ ΜΟΝΑΔΑ 


1. Χειρουργικό 

2. Ορθοπεδικό 

3. Ω.Ρ.Λ. 


4. Μαιευτικό/ Γυναικολογικό 

5. Ουρολογικό 

6. Οφθαλμολογίας 


7. Αναισθησιολογικό 


Μονάδα Μεταναισθητικής 
Φροντίδας 


Η ανωτέρω Ειδική Μονάδα δεν είναι αυτόνομη και λει¬ 
τουργεί στα πλαίσιατου αντίστοιχου ΙατρικούΤμήματος. 

γ) Εργαστηριακός Τομέας 

ΤΜΗΜΑΤΑ 

Ί. Βιοπαθολογικό - Βιοχημικό - Αιμοδοσίας 

2. Ακτινοδιαγνωστικό 

3. Φαρμακευτικό 

4. Παθολογικής Ανατομικής-Κυτταρολογίας 

Β. ΔΙΑΤΟΜΕΑΚΑΤΜΗΜΑΤΑ/ ΜΟΝΑΔΕΣ 

- Μονάδα Αυξημένης Φροντίδας (Μ.Α.Φ.) 

- Αυτοτελές Τμήμα Επειγόντων Περιστατικών(ΤΕΠ) 

Γ. ΛΟΙΠΑΤΜΗΜΑΤΑ 

1. Τμήμα Παραϊατρικού Προσωπικού 

2. Τμήμα Κοινωνικής Εργασίας 

Οι κενές κλίνες τωνΤμημάτωντου κάθε Τομέα χρησι¬ 
μοποιούνται για την εξυπηρέτηση ασθενών και άλλων 
Τμημάτων άλλου Τομέα, μετά από εισηγήσεις του Διευ¬ 
θυντή της Ιατρικής Υπηρεσίας και την τελική απόφαση 
του Διοικητή. -Λειτουργεί Συμβουλευτικό Γραφείο Δια¬ 
τροφής σύμφωνα με τις διατάξεις του άρθρου 134 του 
ν. 4052/2012. 

2. Τα Ιατρεία του, ως Κέντρου Υγείας, κεντρικά και 
περιφερειακά, λειτουργούν σύμφωνα με τις ισχύουσες 
διατάξεις. 


ΑΡΘΡΟ 7 

ΔΙΑΡΘΡΩΣΗ ΝΟΣΗΛΕΥΤΙΚΗΣ ΥΠΗΡΕΣΙΑΣ 

1. Η Νοσηλευτική Υπηρεσία αποτελεί Διεύθυνση και 
διαρθρώνεται σε ένα Νοσηλευτικό (1) Τομέα, ο οποίος 
λειτουργεί σε επίπεδο Υποδιεύθυνσης που διαρθρώνεται 
σε έξι (6) νοσηλευτικά τμήματα, τα οποία καλύπτουν τις 
δραστηριότητες των Ιατρικών Τομέων, των Χειρουργεί¬ 
ων, του Κέντρου Υγείας, και των Διατομεακών τμημάτων/ 
Μονάδων της Ιατρικής Υπηρεσίας. 

2. Στο Νοσοκομείο συνιστάται Νοσηλευτική Επιτροπή 
κατά τα οριζόμενα στις διατάξεις του άρθρου 115 του 
ν. 2071/1992 όπως ισχύει, η οποία αποτελείται από: 

Α. Τον/την Προϊστάμενο/η της Νοσηλευτικής Υπηρε¬ 
σίας, ως Πρόεδρο 

Β. Ένα (1) Προϊστάμενο Τμήματος από κάθε Νοσηλευ¬ 
τικό Τομέα 


Γ. Ένα (1) νοσηλευτή τμήματος από κάθε Νοσηλευτικό 
Τομέα. 

ΑΡΘΡΟ 8 

ΔΙΑΡΘΡΩΣΗ ΔΙΟΙΚΗΤΙΚΗΣ - 

ΟΙΚΟΝΟΜΙΚΗΣ ΥΠΗΡΕΣΙΑΣ 

1. Η Διοικητική-Οικονομική Υπηρεσία αποτελεί Διεύ¬ 
θυνση και διαρθρώνεται σε δύο 

(2) Υποδιευθύνσεις, ως ακολούθως: 
α) Υποδιεύθυνση Διοικητικού-Οικονομικού β) Υποδι¬ 
εύθυνση Τεχνικού 

2. Κάθε Υποδιεύθυνση διαρθρώνεται σε Τμήματα, ως 
ακολούθως: 

α) Υποδιεύθυνση Διοικητικού-Οικονομικού Τμήματα 

1. Διαχείρισης Ανθρώπινου Δυναμικού 

2. Γραμματείας 

3. Γραμματείας Εξωτερικών Ιατρείων και Επειγόντων 
Περιστατικών 

4. Κίνησης Ασθενών 

5. Οικονομικού 

6. Επιστασίας-Ιματισμού 

β) Υποδιεύθυνση Τεχνικού Τμήματα 

1. Τεχνικού 

2. ΒιοϊατρικήςΤεχνολογίας 

ΑΡΘΡΟ 9 

ΑΡΜΟΔΙΟΤΗΤΕΣ ΙΑΤΡΙΚΗΣ ΥΠΗΡΕΣΙΑΣ 

1. Οι αρμοδιότητες της Ιατρικής Υπηρεσίας του Νοσο- 
κομείου-ΚΥ ορίζονται ως ακολούθως: 

α. Η παροχή υπηρεσιών υγείας, 
β. Η προώθηση και προαγωγή της υγείας, 
γ. Η εκπαίδευση του προσωπικού που στελεχώνει την 
υπηρεσία, 

δ. Ο προγραμματισμός και ο έλεγχος των παρεχομέ- 
νων υπηρεσιών υγείας. 

ε. Η κατάρτιση πρωτοκόλλων για την παροχή και ανά¬ 
πτυξη των παρεχομένων ιατρικών υπηρεσιών από τη 
Διεύθυνση, τους τομείς και τα τμήματα, 
στ. Η οργάνωση και προώθηση της έρευνας, 
ζ. Η συνεργασία με τις άλλες υπηρεσίες του νοσοκομεί¬ 
ου για τη συνεχή βελτίωση των παρεχομένων υπηρεσιών 
υγείας. 

η. Η εποπτείατης εφημερίας και της αποτελεσματικής λει- 
τουργίαςτων νοσοκομειακών κλινών καθώς και η επιστημο¬ 
νική εποπτείατηςλειτουργίαςτων Εξωτερικών Ιατρείων,των 
Επειγόντων Περιστατικών και των Χειρουργείων. 

θ. Ο προγραμματισμός και η εισήγηση για τη χορήγη¬ 
ση οποιοσδήποτε μορφής άδειας στο προσωπικό της 
Ιατρικής Υπηρεσίας. 

ι. Η επιστημονική και διοικητική ευθύνη για την εύρυθ¬ 
μη λειτουργία των τμημάτων της Ιατρικής Υπηρεσίας. 

ια. Η ενημέρωση και η τήρηση φακέλων νοσηλείας 
ασθενών από κοινού με την νοσηλευτική υπηρεσία, 
ιβ. Η εποπτεία της νοσοκομειακής βιβλιοθήκης, 
ιγ. Η οργάνωση, ο προγραμματισμός και η εκτέλεση 
ιατρικών πράξεων. 

2. Αρμοδιότητες του Φαρμακευτικού Τμήματος 

Η εφαρμογή και προαγωγή της Φαρμακευτικής Επι¬ 
στήμης, της συνεχιζόμενης εκπαίδευσης, επιμόρφω¬ 
σης και έρευνας στον τομέα αυτό. Ο προγραμματισμός 





















39534 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3302/20.09.2017 


προμηθειών φαρμακευτικών προϊόντων αρμοδιότητας 
ΕΟΦ, η αποθήκευση, συντήρηση, διαχείριση τους και η 
εφαρμογή κατάλληλων συστημάτων διάθεσης και παρα¬ 
κολούθησης τους, για την ασφαλή χορήγηση και χρήση 
τους από τους ασθενείς. Ο επιστημονικός έλεγχος της 
προς εκτέλεση συνταγογραφίας για αποφυγή φαρμα¬ 
κευτικών σφαλμάτων. Οι ειδικότερες αρμοδιότητες του 
νοσοκομειακού φαρμακείου καθορίζονται σύμφωνα με 
τις εκάστοτε ισχύουσες διατάξεις. 

3. Αρμοδιότητες του Τμήματος Κοινωνικής Εργασίας 
Η ευθύνη και η συμπαράσταση των νοσηλευόμενων 

του νοσοκομείου σε κάθε κοινωνικό πρόβλημα. Η αναζή¬ 
τηση και διερεύνηση των αιτίων που προκαλούν τα προ¬ 
βλήματα αυτά κατά περίπτωση και γενικά η φροντίδα 
και η ψυχολογική υποστήριξη για την αντιμετώπιση των 
κοινωνικών προβλημάτων των ασθενών, στο πλαίσιο της 
γενικότερης κοινωνικής πολιτικής της πολιτείας. 

4. Αρμοδιότητες του Τμήματος Παραϊατρικού Προ¬ 
σωπικού 

Η ευθύνη των δραστηριοτήτων του προσωπικού των 
κλάδων Ιατρικών Εργαστηρίων, Ραδιολόγων-Ακτινολό- 
γων, Χειριστών Ιατρικών Συσκευών, καθώς και άλλων 
επιστημόνων συναφών κλάδων υγείας σε ότι αφορά 
την οργάνωση, τον προγραμματισμό και την εκτέλεση 
Ιατρικών και Νοσηλευτικών πράξεων. 

ΑΡΘΡΟ 10 

ΑΡΜΟΔΙΟΤΗΤΕΣ ΝΟΣΗΛΕΥΤΙΚΗΣ ΥΠΗΡΕΣΙΑΣ 
Οι αρμοδιότητες της Νοσηλευτικής Υπηρεσίας ορίζο¬ 
νται ως ακολούθως: 

α. Η παροχή νοσηλευτικής φροντίδας στους ασθενείς, 
σύμφωνα με τους κανόνες και τα διδάγματα της Νοση¬ 
λευτικής Επιστήμης, στο πλαίσιο των κατευθύνσεων των 
υπευθύνων σε κάθε περίπτωση ιατρών. 

β. Η προώθηση και προαγωγή της νοσηλευτικής επι¬ 
στήμης, της συνεχιζόμενης εκπαίδευσης, επιμόρφωσης 
και της έρευνας στον τομέα αυτό. 

γ. Ο προγραμματισμός και ο έλεγχος του προσωπικού 
και των παρεχομένων υπηρεσιών. 

δ. Η τήρηση των αρχών λειτουργίας του Νοσοκομείου- 
ΚΥ όπως καθορίζονται από διατάξεις νόμων, π.δ., τον 
εσωτερικό κανονισμό λειτουργίας του Νοσοκομείου-ΚΥ 
και τις αποφάσεις του Διοικητικού Συμβουλίου και του 
Διοικητού αυτού. 

ε. Η συνεργασία με τις άλλες υπηρεσίες του Νοσοκο- 
μείου-ΚΥ. 

στ. Ο διαχειριστικός έλεγχος (καταγραφή εισροών πό¬ 
σης φύσεως υλικών και φαρμάκων, διάθεση και κατανά¬ 
λωση αυτών) των νοσηλευτικών τμημάτων. 

ζ. Η ευθύνη της ενημέρωσης, τήρησης και φύλαξης, 
από κοινού με την ιατρική υπηρεσία, των φακέλων νο¬ 
σηλείας των ασθενών. 

η. Η οργάνωση, ο προγραμματισμός και η εκτέλεση 
νοσηλευτικών πράξεων. 

Άρθρο 11 

ΑΡΜΟΔΙΟΤΗΤΕΣ ΔΙΟΙΚΗΤΙΚΗΣ - 

ΟΙΚΟΝΟΜΙΚΗΣ ΥΠΗΡΕΣΙΑΣ 
Οι αρμοδιότητες της Διοικητικής - Οικονομικής Υπη¬ 
ρεσίας κατά Τμήμα ορίζονται ως ακολούθως: 


1. Τμήμα Διαχείρισης Ανθρώπινου Δυναμικού 

α. Φροντίζει για τη βέλτιστη διοίκηση και ανάπτυξη 
του ανθρώπινου δυναμικού. 

β. Χειρίζεται κάθε θέμα που έχει σχέση με την υπηρε¬ 
σιακή κατάσταση του προσωπικού του Νοσοκομείου-ΚΥ. 

γ. Είναι υπεύθυνο για την τήρηση αρχείου των εργα¬ 
ζομένων στο νοσοκομείο, των συνταξιοδοτήσεων, των 
απολύσεων και των προσλήψεων. 

δ. Είναι υπεύθυνο για την τήρηση και φύλαξη του προ¬ 
σωπικού Μητρώου όλων των υπαλλήλων. 

ε. Είναι υπεύθυνο για την τήρηση του αρχείου για τις 
βάρδιες, πάσης φύσεως άδειες, εφημερίες, υπερωρίες 
όλου του προσωπικού και την έγκριση τους σε συνερ¬ 
γασία με τις αντίστοιχες Διευθύνσεις. 

στ. Είναι υπεύθυνο για τον διοικητικό έλεγχο των αδει¬ 
ών ασθένειας και των άλλων κατηγοριών αδειών όλου 
του προσωπικού και την αρχειοθέτησή τους. 

ζ. Καταρτίζει και παρακολουθεί προγράμματα, εκ¬ 
παίδευσης, επιμόρφωσης και έρευνας προσωπικού σε 
συνεργασία με το αυτοτελές τμήμα Οργάνωσης και 
Πληροφορικής. 

2. Τμήμα Γραμματείας 

α. Είναι υπεύθυνο για την γραμματειακή υποστήριξη 
όλων των ιατρικών και νοσηλευτικών τμημάτων και μο¬ 
νάδων του Νοσοκομείου-ΚΥ. 

β. Έχει την ευθύνη παροχής πληροφοριών γενικής 
φύσεως προς το κοινό και τους ασθενείς. 

γ. Είναι υπεύθυνο για την διατήρηση αρχείου, την τή¬ 
ρηση του γενικού πρωτοκόλλου και τη διακίνηση της 
αλληλογραφίας (και της ηλεκτρονικής). 

δ. Βεβαιώνει το γνήσιο της υπογραφής και επικυρώνει 
αντίγραφα. 

ε. Φροντίζει για κάθε σχετικό με την οργάνωση της 
γραμματειακής υποστήριξης σύμφωνα με τις αποφάσεις 
της διοίκησης και των άλλων υπηρεσιών του Νοσοκο- 
μείου-ΚΥ, την τήρηση και επεξεργασία των στατιστικών 
άλλων υπηρεσιών του Νοσοκομείου-ΚΥ, την παροχή και 
διακίνηση πληροφοριών στις Υπηρεσίες του Νοσοκο- 
μείου-ΚΥ, στην 6η ΥΠΕ, στο Υπουργείο Υγείας και στους 
άλλους αρμόδιους φορείς για την αντιμετώπιση κάθε 
προβλήματος για τη διεκπεραίωση του έργου του Νο- 
σοκομείου-ΚΥ. 

3. Τμήμα Γραμματείας Εξωτερικών Ιατρείων και Επει¬ 
γόντων Περιστατικών. 

α. Είναι υπεύθυνο για τη γραμματειακή υποστήριξη 
των Εξωτερικών Ιατρείων και του τμήματος των Επειγό¬ 
ντων Περιστατικών. 

β. Φροντίζει μετά την υποδοχή και καθοδήγηση των 
ασθενών από το προσωπικό του Αυτοτελούς Γραφείου 
Προστασίας Δικαιωμάτων Ληπτών Υπηρεσιών Υγείας, 
για την εξυπηρέτηση των πολιτών. Τηρεί τα αρχεία των 
βιβλίων κίνησης των εξωτερικών ιατρείων και Επειγό¬ 
ντων Περιστατικών των οποίων την ευθύνη τήρησης 
έχει το προσωπικό των συγκεκριμένων τμημάτων που 
εξετάζει τους ασθενείς. 

γ. Ρυθμίζει την σειρά προσέλευσης των πολιτών και 
προγραμματίζει την επανεξέταση τους με προσυνεν- 
νόηση. 




Τεύχος Β' 3302/20.09.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


39535 


δ. Χορηγεί σε συνεργασία με την ιατρική υπηρεσία πι¬ 
στοποιητικά στους ενδιαφερομένους μετά από υποβολή 
σχετικής αίτησής τους. 

ε. Φροντίζει για την είσπραξη των ανάλογων εσόδων, 
στ. Βεβαιώνει το γνήσιο της υπογραφής και επικυρώνει 
αντίγραφα. 

4. Τμήμα Κίνησης Ασθενών 

α. Φροντίζει για την έκδοση εισιτηρίων και εξιτηρί¬ 
ων ασθενών μετά από έγγραφη εντολή του αρμόδιου 
ιατρού του αντίστοιχου τμήματος και την τήρηση κατα¬ 
λόγου αναμονής εισαγωγής. 

β.Τηρεί αρχείο κενών κλινών σύμφωνα μετά στοιχεία 
που προσκομίζονται από τις προϊστάμενες των τμημά¬ 
των, μετά από σχετικό έλεγχο της ιεραρχίας της νοση¬ 
λευτικής υπηρεσίας και ενημερώνει τους ασθενείς για 
την εισαγωγή τους σύμφωνα με τη σειρά στον κατάλογο 
αναμονής. 

γ. Φροντίζει για τη λογιστική παρακολούθηση του λο¬ 
γαριασμού των νοσηλευόμενων, τη χρέωση δαπανών 
νοσηλείας σύμφωνα με τα παραστατικά που κατατίθε¬ 
νται από τα ιατρικά τμήματα και το Φαρμακείο και την 
έκδοση των δελτίων παροχής υπηρεσιών και λοιπών 
παραστατικών στοιχείων. 

δ. Χορηγεί σε συνεργασία με την ιατρική υπηρεσία πι¬ 
στοποιητικά στους ενδιαφερομένους, μετά από υποβολή 
σχετικής αίτησης τους. 

ε. Φροντίζει για την είσπραξη των ανάλογων εσόδων, 
στ. Έχει την ευθύνη για τη φύλαξη και σωστή αρχειο¬ 
θέτηση των ιατρικών φακέλων των ασθενών. 

5. Τμήμα Οικονομικού 
Είναι υπεύθυνο για: 

α.Τις λογιστικές δραστηριότητες, την τήρηση της φο¬ 
ρολογικής νομοθεσίας, την παρακολούθηση παγίων και 
αποσβέσεων. 

β.Την είσπραξη των ληξιπρόθεσμων χρεών. 
γ.Την διατήρηση των αποδεικτικών στοιχείων της πι¬ 
στωτικής πολιτικής. 

δ. Τη διαχείριση των χρημάτων του Νοσοκομείου-ΚΥ. 
ε. Την έκδοση περιοδικών αναφορών της ταμειακής 
ρευστότητας του νοσοκομείου, τα ισοζύγια εσόδων, 
εξόδων και υλικών. 

στ. Τις πάσης φύσεως οικονομικές συναλλαγές με 
ασφαλιστικούς οργανισμούς, τράπεζες, προμηθευτές 
κ.λπ. (πληρωμές, εισπράξεις, έκδοση επιταγών). 

ζ.Την προετοιμασία της μισθοδοσίας του προσωπικού, 
την έκδοση και τον έλεγχο των καταστάσεων μισθοδο¬ 
σίας. 

η. Τη σύνταξη του οικονομικού σχεδιασμού - προϋπο¬ 
λογισμού, τον έλεγχο παρακολούθησης του, καθώς και 
τον απολογισμό κατά μήνα και έτος. 

Θ.Την κοστολόγηση ανά ιατρική πράξη και τη σύνταξη 
και παρακολούθηση των τμηματικών προϋπολογισμών. 

ι. Τον έλεγχο των αναλώσεων και των αποθεμάτων των 
αναλώσιμων υλικών και των φαρμάκων. 

ια. Την έκδοση μηνιαίων αναφορών για τα οικονομικά 
στοιχεία του Νοσοκομείου-ΚΥ. 

ιβ. Τη σύνταξη εκθέσεων με το λειτουργικό απολογι¬ 
σμό του Νοσοκομείου-ΚΥ. 

ιγ. Την εκπόνηση των μελετών επενδύσεων (οικονο¬ 
μικό μέρος). 


ιδ.Την ευθύνη της παρακολούθησης όλων των προμη¬ 
θειών αναλώσιμου και μη υλικού, σύμφωνα με την κείμε¬ 
νη νομοθεσία,τηςσύνταξηςτου ενιαίου Προγράμματος 
Προμηθειών και της οργάνωσης και λειτουργίας των 
αποθηκών του Νοσοκομείου-ΚΥ, γενικού, υγειονομικού, 
τεχνικού και άλλου υλικού. Της διεξαγωγής περιοδικών 
και ετήσιων απογραφών και παραλαβής και χρέωσης 
κάθε αναλώσιμου και μη υλικού. 

6. Τμήμα Επιστασίας-Ιματισμού 

α. Μεριμνά για τον καθαρισμό, ευπρεπισμό και την 
καλή εμφάνιση του Νοσοκομείου-ΚΥ. 

β. Έχει την ευθύνη για την εκτέλεση των γενικών ερ¬ 
γασιών και των μεταφορών εντός και εκτός του Νοσο- 
κομείου-ΚΥ. 

γ. Έχει την ευθύνη του τηλεφωνικού κέντρου, 
δ. Έχει την ευθύνη ασφάλειας του προσωπικού, των 
επισκεπτών και νοσηλευομένων στο Νοσοκομείο-ΚΥ, 
καθώς και της φύλαξης των κτιρίων, και του πάσης φύ¬ 
σεως εξοπλισμού του Νοσοκομείου-ΚΥ. 

ε. Μεριμνά για την εξασφάλιση και τη συντήρηση του 
αναγκαίου ιματισμού για τις ανάγκες του Νοσοκομείου-ΚΥ. 

στ. Έχει την ευθύνη για τη διαχείριση, τον καθαρισμό, 
την εν γένει συντήρηση και ανανέωση του ιματισμού, 
στολών προσωπικού, κλινοσκεπασμάτων, καθώς και για 
τη φύλαξη, επιδιόρθωση και διανομή τους. 

7. ΤμήμαΤεχνικού 

α. Επιμελείται τη συντήρηση και τις επισκευές όλων 
των οικοδομικών στοιχείων των κτιρίων του Νοσοκο- 
μείου-ΚΥ και τον κάθε μορφής ξενοδοχειακού τύπου 
εξοπλισμό, καταβάλλοντος ιδιαίτερη φροντίδα για την 
εξασφάλιση της προσβασιμότητας των ΑΜΕΑ. 

β. Έχει την ευθύνη της συντήρησης του περιβάλλοντος 
χώρου είτε αναφέρεται σε περιοχές με φύτευση, είτε σε 
χώρους στάθμευσης, φροντίζοντας για την εξασφάλιση 
της προσβασιμότητας των ΑΜΕΑ. 

γ. Διατηρεί πλήρες αρχείο κλειδιών και αναπαράγει τον 
απαιτούμενο αριθμό ύστερα από έγκριση των αρμοδίων 
οργάνων. 

δ. Καταρτίζει μελέτες για την εκτέλεση έργων, επιβλέ¬ 
πει την εκτέλεση τους, σύμφωνα με τις εκάστοτε ισχύου- 
σες διατάξεις, και έχει την ευθύνη για την παραλαβή τους. 

ε. Συντάσσει και ενη μερώνει κατ' έτος τον σχεδίασμά 
επέκτασης και αναβάθμισης της τεχνικής υποδομής 
και του εξοπλισμού του Νοσοκομείου-ΚΥ. Τα στοιχεία 
αυτά υποβάλει στο Τμήμα Οικονομικού, για να ληφθούν 
υπόψη για την κατάρτιση του προϋπολογισμού και του 
σχεδίου ανάπτυξης του Νοσοκομείου-ΚΥ. 

στ. Έχει την ευθύνη της εκτέλεσης έργων ανάπτυξης, 
συντήρησης και διαρκούς βελτίωσης των μηχανολο¬ 
γικών, ηλεκτρικών και ψυκτικών εγκαταστάσεων του 
Νοσοκομείου-ΚΥ και την προμήθεια του απαραίτητου 
εξοπλισμού και υλικών. 

ζ. Έχει την ευθύνη για την ομαλή λειτουργία των ηλε¬ 
κτρολογιών εγκαταστάσεων, της παροχής αερίων, των 
εγκαταστάσεων παροχής νάρκωσης στα χειρουργεία 
και γενικά για την ομαλή λειτουργία των τεχνολογικών 
εγκαταστάσεων. 

η. Επιμελείται την καλή λειτουργία, τις επισκευές και 
τη συντήρηση του τηλεφωνικού κέντρου και των τηλε- 




39536 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3302/20.09.2017 


φωνικών συσκευών, των μεγαφωνικών εγκαταστάσεων, 
των εγκαταστάσεων παραγωγής και διανομής τηλεοπτι¬ 
κού σήματος, των εγκαταστάσεων ενδοεπικοινωνίας και 
κλήσης του προσωπικού, των εγκαταστάσεων τηλεχειρι¬ 
σμού και ελέγχου φωτισμού, της πυρασφάλειας. 

θ. Επιμελείται την καλή λειτουργία και συντήρηση των 
εφεδρικών γεννητριών του Νοσοκόμείου-ΚΥ. 

ι. Επιμελείται και συντηρεί τις εγκαταστάσεις γειώσεων 
και αλεξικέραυνου. 

ια. Φροντίζει για την αποτελεσματική λειτουργία των 
συστημάτων πυρανίχνευσης και πυρασφάλειας. 

ιβ. Παρακολουθεί και ελέγχει την ομαλή διανομή ηλε¬ 
κτρικής ενέργειας στο νοσοκομείο σε 24ωρη βάση. 

ιγ. Έχει την ευθύνη συντήρησης των οχημάτων του 
Νοσοκομείου-ΚΥ. 

ιδ. Είναι υπεύθυνο για την εφαρμογή της ενεργειακής 
πολιτικής που ακολουθεί το Νοσοκομείο-ΚΥ. Παρακο¬ 
λουθεί τις καταναλώσεις ενέργειας και καυσίμων και 
συντάσσει μελέτες βελτιστοποίησης της απόδοσης των 
ενεργειακών συστημάτων του Νοσοκομείου-ΚΥ. 

8. Τμήμα ΒιοϊατρικήςΤεχνολογίας 
Είναι υπεύθυνο για την: 

α. Ορθολογική χρήση και την ομαλή λειτουργία της 
τεχνικής υποστήριξης του ιατρικού εξοπλισμού του 
Νοσοκομείου-ΚΥ και των αναλώσιμων γι'αυτά υλικών. 

β. Διασφάλιση της ποιότητας των υπηρεσιών με βάση 
διεθνή πρότυπα και κανόνες ασφάλειας. 

γ. Διασφάλιση της ασφαλούς και αποδοτικής λειτουρ¬ 
γίας των μηχανημάτων και την εφαρμογή των διεθνών 
κανόνων ασφάλειας και προστασίας των ασθενών και 
του προσωπικού συμπεριλαμβανομένης και της ακτι¬ 
νοθεραπείας. 

δ. Διενέργεια προληπτικής και επισκευαστικής συντή¬ 
ρησης μηχανημάτων ιατρικού εξοπλισμού, τη σύνταξη 
και την επίβλεψη τήρησηςτων συμβολαίων συντήρησης. 

ε. Παρακολούθηση των τεχνολογικών εξελίξεων στην 
βιοϊατρική τεχνολογία και τη μελέτη ένταξη τους στο 
Νοσοκομείου-ΚΥ. 

στ. Εισήγηση προμήθειας νέου εξοπλισμού καθώς και 
την ανανέωση του υπάρχοντος. 

ζ. Διαχείριση και διερεύνηση δυσμενών περιστατικών 
που σχετίζονται με τον ιατροτεχνολογικό εξοπλισμό. 

η. Ενημέρωση και εκπαίδευση του προσωπικού του 
Νοσοκομείου-ΚΥ στην ασφαλή και αποδοτική λειτουργία 
του ιατροτεχνολογικού εξοπλισμού και την επιμόρφωση 
του προσωπικού του Τμήματος σε θέματα συντήρησης 
των ιατρικών μηχανημάτων. 

θ. Καταγραφή, αρχειοθέτηση και παρακολούθηση του 
εξοπλισμού και τη τεχνολογική υποστήριξη των αναλο¬ 
γών ερευνητικών προγραμμάτων. 

ΑΡΘΡΟ 12 

ΑΡΜΟΔΙΟΤΗΤΕΣ ΑΥΤΟΤΕΛΩΝ ΤΜΗΜΑΤΩΝ 
Α.ΟιαρμοδιότητεςτουΤμήματος Οργάνωσης και Πλη¬ 
ροφορικής είναι: 

1. Ο χειρισμός όλων των θεμάτων οργάνωσης των 
Υπηρεσιών του Γενικού Νοσοκόμείου-ΚΥ. 

2. Η μελέτη, υπόδειξη και παρακολούθηση εφαρμο¬ 
γής μέτρων για την απλούστευση γραφειοκρατικών 
τύπων και διαδικασιών και την κατάργηση περιττών 
διατυπώσεων, σε συνεργασία με τις κατ' αντικείμενο 


Υπηρεσίες του Νοσοκομείου-ΚΥ, καθώς και η εφαρμο¬ 
γή συστήματος διοίκησης με στόχους και μέτρηση της 
αποδοτικότητας. 

3. Η εγκατάσταση κάθε νέας εφαρμογής πληροφορι¬ 
κής και η έναρξη λειτουργίας της. 

4. Η διαχείριση της κάθε εφαρμογής από συστηματικής 
και λειτουργικής πλευράς. 

5. Η εκπαίδευση του προσωπικού του Νοσοκομείου- 
ΚΥ σε θέματα συστημάτων πληροφορικής και η αποτελε¬ 
σματική εκμετάλλευση των συστημάτων πληροφορικής. 

6. Η συνεχής παρακολούθηση των νέων τεχνολογιών 
και η αξιολόγηση της δυνατότητας αξιοποίησης τους 
από το Νοσοκομείο-ΚΥ. 

7. Οι περιοδικές και ετήσιες εκθέσεις λειτουργίας. 

8. Η διαχείριση και λειτουργία του πληροφορικού 
εξοπλισμού, η βελτιστοποίηση της αξιοποίησης του 
εξοπλισμού σε συνάρτηση και με τις εφαρμογές που 
λειτουργούν σε κάθε τμήμα του εξοπλισμού. 

9. Η εγκατάσταση και συντήρηση τοπικού ή ευρύτερου 
δικτύου υπολογιστών. 

10. Η διαχείριση της πρόσβασης των χρηστών στο 
δίκτυο. 

11. Η διαχείριση της επικοινωνίας του εσωτερικού δι¬ 
κτύου με εξωτερικά δίκτυα. 

12. Η προστασία του δικτύου και η αριστοποίηση των 
πόρων του δικτύου, (δίσκων, κ.λπ.). 

13. Η διαχείριση της απόδοσης του δικτύου και η σχε¬ 
δίαση της επέκτασης του δικτύου. 

14. Η κατάρτιση μελετών και τεχνικών προδιαγραφών 
για την προμήθεια εξοπλισμού πληροφορικής (Η/Υ, 5ΛΑ/, 
5Υ5ΤΕΜ5/\Λ/ κ.λπ.). 

15. Η ανάπτυξη περιορισμένης έκτασης εφαρμογών για: 

α. Την επέκταση της λειτουργικότητας του δικτύου 

και των υποσυστημάτων της ιατρικής και διοικητικής 
υπηρεσίας, 

β. Την προσαρμογή ειδικών πακέτων λογισμικού, για 
περιορισμένης έκτασης εφαρμογές. 

γ. Την παρακολούθηση των δεικτών ιατρο-νοσηλευ- 
τικής και διοικητικο-οικονομικής λειτουργίας του Νο- 
σοκομείου-ΚΥ. 

δ. Την πρόσβαση στο διαδίκτυο. 

16. Καταρτίζει το Στρατηγικό Πλάνο Πληροφορικής, 
με βάση τους γενικότερους στρατηγικούς στόχους του 
Νοσοκομείου-ΚΥ, αλλά και τις ειδικότερες λειτουργικές 

ανάγκες του. 

17. Παρακολουθεί την υλοποίηση του Στρατηγικού 
Πλάνου και ενημερώνεται για την πορεία των έργων 
πληροφορικής, των τυχόν προβλημάτων ή καθυστερή¬ 
σεων ή ακόμη και για τυχόν αποκλίσεις από τον αρχικά 
προβλεπόμενο προϋπολογισμό έργων. 

18. Υποβάλλει και δέχεται προτάσεις προς και από τα 
αρμόδια τμήματα για την εκπόνηση των μελετών και την 
παρακολούθηση των διαδικασιών που σχετίζονται με 
την εγκατάσταση των νέων συστημάτων πληροφορικής. 

19. Είναι υπεύθυνο για τη λήψη και γενικά τη συλλογή 
πληροφοριών από τα διάφορα υποσυστήματα του Νο- 
σοκομείου-ΚΥ για την διοίκηση και την ιατρική υπηρεσία. 

20. Η ευθύνη οργάνωσης και διοικητικής υποστήριξης 
όλων των εκπαιδευτικών δραστηριοτήτων του Γενικού 
Νοσοκομείου-ΚΥ. 

21. Η εκπόνηση εκπαιδευτικών προγραμμάτων για όλο 
το προσωπικό του Νοσοκομείου-ΚΥ. 

22. Η ευθύνη υλοποίησης και παρακολούθησης προ¬ 
γραμμάτων έρευνας και εκπαίδευσης, που επιχορηγού¬ 
νται από ελληνικές ή διεθνείς πηγές. 

23. Η ευθύνη αξιολόγησης των προγραμμάτων έρευ¬ 
νας και εκπαίδευσης του προσωπικού του Νοσοκομεί- 
ου-ΚΥ. Εκπονεί τις διαδικασίες για τον εντοπισμό των 
αναγκών εκπαίδευσης του προσωπικού, αξιολόγησης 
των αποτελεσμάτων της παρεχόμενης εκπαίδευσης, 
καθώς και τήρησης του σχετικού αρχείου ερευνητικών 
προγραμμάτων και εκπαιδευτικών σεμιναρίων. 

Β. Οι αρμοδιότητες του Αυτοτελούς Τμήματος Κλινικής 
Διατροφής είναι: 

Φροντίζει για τη διατροφική υποστήριξη των ασθενών, 
είτε αυτοί νοσηλεύονται είτε αυτοί επισκέπτονται τα τα¬ 
κτικά εξωτερικά ιατρεία, με ελεύθερη ή ειδική διαιτητι¬ 
κή αγωγή, την πληροφόρηση και την εκπαίδευση τους, 
καθώς και την καταπολέμηση του υποσιτισμού και της 
δυσθρεψίας, δηλαδή των προβλημάτων που απορρέουν 
από την παχυσαρκία ή από την ανεπαρκή ποσοτικά ή και 
ποιοτικά διατροφική υποστήριξη τους. 

Το τμήμα αυτό μπορεί να αναλαμβάνει σε συνεργασία 
με την 6η Υγειονομική Περιφέρεια ή με το Υπουργείο 
Υγείας, την ενημέρωση και εκπαίδευση του πληθυσμού 
στα πλαίσια της πρωτοβάθμιας περίθαλψης υγείας, με 
στόχο την προστασία και προαγωγή της υγείας. Επίσης, 
ασκεί όποια άλλη αρμοδιότητα προβλέπεται στο άρθρο 
134 του ν. 4052/2012. 

ΑΡΘΡΟ 13 

ΑΡΜΟΔΙΟΤΗΤΕΣ ΑΥΤΟΤΕΛΟΥΣ ΓΡΑΦΕΙΟΥ 

ΠΡΟΣΤΑΣΙΑΣ ΔΙΚΑΙΩΜΑΤΩΝ ΛΗΠΤΩΝ 

ΥΠΗΡΕΣΙΩΝ ΥΓΕΙΑΣ 

Το Αυτοτελές Γραφείο Προστασίας Δικαιωμάτων Λη¬ 
πτών Υπηρεσιών Υγείας λειτουργεί σύμφωνα με τη διά¬ 
ταξη του άρθρου 60 του ν. 4368/2016 και την υπ' αριθμ. 
Α3δ/ΓΠ οικ.10976/2017 υπουργική απόφαση (ΦΕΚ 662/ 
Β'), όπως ισχύουν, υπάγεται στον Αντιπρόεδρο και είναι 
αρμόδιο για την υποδοχή, ενημέρωση σχετικά με τις 
ενδονοσοκομειακές διαδικασίες και τα δικαιώματα των 
ληπτών υπηρεσιών υγείας, την παρακολούθηση διακί¬ 
νησης του λήπτη εντός του Νοσοκομείου ή σε εξωνο- 
σοκομειακή υπηρεσία του, τη διοικητική υποστήριξη, τη 
συλλογή και διεκπεραίωση καταγγελιών και παραπόνων, 
τη διευκόλυνση υποβολής αναφορών στο Συνήγορο του 
Πολίτη, στις Εθνικές Επιτροπές Δικαιωμάτων του Ανθρώ¬ 
που και Βιοηθικής, στις Επιτροπές Δικαιωμάτων στο 
Υπουργείο Υγείας και άλλες αρμόδιες ελεγκτικές αρχές. 

ΑΡΘΡΟ 14 

ΘΕΣΕΙΣ ΠΡΟΣΩΠΙΚΟΥ 

Οι θέσεις προσωπικού του Γενικού Νοσοκομείου- ΚΥ 
ΦΙΛΙΑΤΩΝ διακρίνονται ως εξής: 

1. ΚΑΤΗΓΟΡΙΑ ΕΙΔΙΚΩΝ ΘΕΣΕΩΝ 

-Μία (1) οργανική θέση της κατηγορίας Ειδικών Θέσε¬ 
ων (Ε.Θ.) του άρθρου 80 του ν. 3528/2007 (ΦΕΚ 26/Α'), 
με βαθμό 1°, η οποία καταλαμβάνεται από το Διοικητή 
του Νοσοκομείου. 

-Μία (1) οργανική θέση ειδικού Επιστημονικού προσω¬ 
πικού με σχέση εργασίας ιδιωτικού δικαίου ορισμένου 


χρόνου, διάρκειας ενός (1) έτους, του άρθρου 7 (παρ.10) 
του ν. 3329/2005. 

2. ΘΕΣΕΙΣ ΙΑΤΡΙΚΗΣ ΥΠΗΡΕΣΙΑΣ 

Η Ιατρική Υπηρεσία στελεχώνεται: 

Α) Από ειδικευμένους ιατρούς ΕΣΥ, που έχουν συ- 
σταθεί σύμφωνα με τις διατάξεις του άρθρου 25 του Ν. 
1397/1983, όπως ισχύουν στον κλάδο ιατρών ΕΣΥ του 
Υπουργείου Υγείας και κατανέμονται στο Νοσοκομείο - 
ΚΥ, όπως παρακάτω: 


ΕΙΔΙΚΟΤΗΤΑ 

ΣΥΝΟΛΟ 

ΠΑΘΟΛΟΓΙΑΣ 

5 

ΚΑΡΔΙΟΛΟΓΙΑΣ 

4 

ΠΑΙΔΙΑΤΡΙΚΗΣ 

3 

ΓΕΝΙΚΗΣ ΙΑΤΡΙΚΗΣ Ή ΠΑΘΟΛΟΓΙΑΣ 

1 

ΠΝΕΥΜΟΝΟΛΟΓΙΑΣ - ΦΥΜΑΤΙΟΛΟΓΙΑΣ 

1 

ΓΑΣΤΡΕΝΤΕΡΟΛΟΓΙΑΣ 

1 

ΓΕΝΙΚΗΣ ΧΕΙΡΟΥΡΓΙΚΗΣ 

3 

ΟΥΡΟΛΟΓΙΑΣ 

2 

ΟΡΘΟΠΕΔΙΚΗΣ 

3 

ΝΕΦΡΟΛΟΓΙΑΣ 

3 

ΝΕΥΡΟΛΟΓΙΑΣ 

1 

ΩΡΑ 

2 

ΟΦΘΑΛΜΟΛΟΓΙΑΣ 

2 

ΜΑΙΕΥΤΙΚΗΣ - ΓΥΝΑΙΚΟΛΟΓΙΑΣ 

2 

ΑΚΤΙΝΟΔΙΑΓΝΩΣΤΙΚΗΣ 

4 

ΠΑΘΟΛΟΓΟΑΝΑΤΟΜΙΑΣ 

1 

ΟΔΟΝΤΙΑΤΡΙΚΗΣ 

1 

ΙΑΤΡΙΚΗΣ ΒΙΟΠΑΘΟΛΟΓΙΑΣ 

3 

ΑΝΑΙΣΘΗΣΙΟΛΟΓΙΑΣ 

3 

ΚΥΤΤΑΡΟΛΟΓΙΑΣ 

1 

ΑΙΜΑΤΟΛΟΓΙΑΣ Ή ΙΑΤΡΙΚΗΣ 
ΒΙΟΠΑΘΟΛΟΓΙΑΣ Ή ΠΑΘΟΛΟΓΙΑΣ 

2 

ΠΑΘΟΛΟΓΙΑΣ Ή ΚΑΡΔΙΟΛΟΓΙΑΣ 

Ή ΑΝΑΙΣΘΗΣΙΟΛΟΓΙΑΣ Ή ΧΕΙΡΟΥΡΓΙΚΗΣ 

2 

ΑΝΑΙΣΘΗΣΙΟΛΟΓΙΑΣ Ή ΠΑΘΟΛΟΓΙΑΣ 

Ή ΚΑΡΔΙΟΛΟΓΙΑΣ Ή ΧΕΙΡΟΥΡΓΙΚΗΣ Ή 
ΠΝΕΥΜΟΝΟΛΟΓΙΑΣ - ΦΥΜΑΤΙΟΛΟΓΙΑΣ 
(με αποδεδειγμένη εμπειρία και γνώση 
στην επείγουσα ιατρική ή εξειδίκευ- 
ση στη ΜΕΘ) Ή ΓΕΝΙΚΗΣ ΙΑΤΡΙΚΗΣ (με 
αποδεδειγμένη εμπειρία και γνώση 
στην επείγουσα ιατρική, διάσωση, προ- 
νοσοκομειακή περίθαλψη και διαχείριση - 
διοίκηση - συντονισμό του έργου της 
εφημερίας). 

5 

ΣΥΝΟΛΟ 

55 


Όταν πρόκειται για κάλυψη θέσης Επ.Α' και Επ.Β' για 
τη στελέχωση τουΤμήματος Επειγόντων Περιστατικών, 
προστίθεται και η ειδικότητα της Ορθοπεδικής. 

Β) Από ειδικευόμενους ιατρούς που τοποθετούνται 
σε θέσεις ειδικευομένων ιατρών που έχουν συσταθεί 
με οποιονδήποτε τρόπο μέχρι τη δημοσίευση της από¬ 
φασης αυτής ή συνιστώνται, σύμφωνα με τις διατάξεις 
που ισχύουν κάθε φορά. 

Γ) Από άλλους επιστήμονες του κλάδου υγείας και λοιπό 
παραϊατρικό προσωπικό των παρακάτω κατηγοριών και 
κλάδων, σε καθένα από τους οποίους οι αντίστοιχες θέσεις 
ορίζονται όπως παρακάτω: Α. ΜΟΝΙΜΟ ΠΡΟΣΩΠΙΚΟ 

I. ΚΛΑΔΟΣ ΝΟΣΟΚΟΜΕΙΑΚΩΝ ΦΑΡΜΑΚΟΠΟΙΩΝ 
Μια (1) θέση 

II. ΚΑΤΗΓΟΡΙΑ ΠΕ 

Κλάδος ΠΕ Χημείας - Βιοχημείας -Βιολογίας 
Δύο (2) θέσεις 

Κλάδος ΠΕ Κοινωνικής Εργασίας 
Μία(1) θέση 

Κλάδος ΠΕ Διαιτολόγων 
Μία(1) θέση 

III. ΚΑΤΗΓΟΡΙΑΤΕ 

Κλάδος ΤΕ Φυσικοθεραπείας 
Δύο (2) θέσεις 

Κλάδος ΤΕ Διαιτολογίας και Διατροφής 
Μία (1) θέση 

Κλάδος ΤΕ Τεχνολογίας Τροφίμων 
Μία(1) θέση 

Κλάδος ΤΕ Κοινωνικής Εργασίας 
Δύο (2) θέσεις 

Κλάδος ΤΕ Ιατρικών Εργαστηρίων 
Πέντε (5) θέσεις 

Κλάδος ΤΕ Ραδιολογίας Ακτινολογίας 
Τέσσερις (4) θέσεις 
ΚλάδοςΤΕ Δημόσιας Υγιεινής 
Μια (1) θέση 

IV. ΚΑΤΗΓΟΡΙΑ ΔΕ 

ΚλάδοςΔΕ Βοηθών Ιατρικών και Βιολογικών Εργαστηρίων 
Έξι (6) θέσεις 

Κλάδος ΔΕ Χειριστών Ιατρικών Συσκευών 
Επτά (7) θέσεις 

Κλάδος ΔΕ Βοηθών Φαρμακείου 
Μία(1) θέση 
Κλάδος ΔΕ Μαγείρων 
Τρεις (3) θέσεις 

3. ΘΕΣΕΙΣ ΝΟΣΗΛΕΥΤΙΚΗΣ ΥΠΗΡΕΣΙΑΣ 
Η Νοσηλευτική Υπηρεσία στελεχώνεται από προσωπικό 
των παρακάτω κατηγοριών και κλάδων, σε καθένα από τους 
οποίους οι αντίστοιχες θέσεις ορίζονται όπως παρακάτω: 

I. ΚΑΤΗΓΟΡΙΑ ΠΕ 
Κλάδος ΠΕ Νοσηλευτικής 
Δύο (2) θέσεις 

II. ΚΑΤΗΓΟΡΙΑ ΤΕ 
ΚλάδοςΤΕ Νοσηλευτικής 
Πενήντα (50) θέσεις 

ΚλάδοςΤΕ Επισκεπτών -τριών Υγείας 
Τρεις (3) θέσεις 
ΚλάδοςΤΕ Μαιευτικής 
Επτά (7) θέσεις 

III. ΚΑΤΗΓΟΡΙΑ ΔΕ 

Κλάδος ΔΕ Βοηθών Νοσηλευτικής 
Εξήντα (60) θέσεις 


IV. ΚΑΤΗΓΟΡΙΑ ΥΕ 

Κλάδος ΥΕ Βοηθητικού Υγειονομικού Προσωπικού 
Δέκα πέντε (15) θέσεις 

Ο κλάδος αυτός περιλαμβάνει τις ειδικότητες: Νοσοκό¬ 
μων, Βοηθών Θαλάμου, Μεταφορέων Ασθενών, Νεκρο¬ 
τόμων - Σαβανωτών - Αποτεφρωτών. Η κατανομή των 
θέσεων στις παραπάνω ειδικότητες γίνεται κάθε φορά 
με την απόφαση προκήρυξης αυτών. 

4. ΘΕΣΕΙΣ ΔΙΟΙΚΗΤΙΚΗΣ - ΟΙΚΟΝΟΜΙΚΗΣ ΥΠΗΡΕΣΙΑΣ, 
ΑΥΤΟΤΕΛΩΝ ΤΜΗΜΑΤΩΝ ΚΑΙ ΑΥΤΟΤΕΛΟΥΣ ΓΡΑΦΕΙΟΥ. 

Η Διοικητική - Οικονομική Υπηρεσία, τα Αυτοτελή Τμή- 
ματα και το Αυτοτελές Γραφείο στελεχώνονται από προ¬ 
σωπικό των παρακάτω κατηγοριών και κλάδων, σε καθένα 
από τους οποίους οι αντίστοιχες θέσεις ορίζονται ως εξής: 

I) ΚΑΤΗΓΟΡΙΑ ΠΕ 

Κλάδος ΠΕ Διοικητικού - Οικονομικού 
Έξι (6) θέσεις 

Κλάδος Π Ε Μηχανικών Δύο (2) θέσεις 
Ο κλάδος αυτός περιλαμβάνει τις ειδικότητες: Μη- 
χανολόγων-Μηχανικών, Ηλεκτρολόγων-Μηχανικών, 
Ηλεκτρονικών-Μηχανικών, Αρχιτεκτόνων-Μηχανικών, 
Πολιτικών-Μηχανικών. Η κατανομή των θέσεων στις ειδι¬ 
κότητες γίνεται κάθε φορά με την απόφαση προκήρυξης 
αυτών. Μία έκτων ανωτέρω θέσεων δύναται να καταλαμ¬ 
βάνεται από τον Τεχνικό Ασφαλείας, κατά τις ισχύουσες 
διατάξεις. Κλάδος ΠΕ Πληροφορικής Μια(1) θέση 

II) ΚΑΤΗΓΟΡΙΑΤΕ 

ΚλάδοςΤΕ Διοίκησης Μονάδων Υγείας και Πρόνοιας 
Δύο (2) θέσεις 

ΚλάδοςΤΕ Διοικητικού - Λογιστικού 
Μία(1) θέση 

ΚλάδοςΤΕ Πληροφορικής 
Δύο (2) θέσεις 
ΚλάδοςΤΕ Λογιστικής 
Δύο (2) θέσεις 
ΚλάδοςΤΕ Μηχανικών 
Δύο (2) θέσεις 

Ο Κλάδος αυτός περιλαμβάνει τις ειδικότητες: Ηλε¬ 
κτρολόγων, Υπομηχανικών, Ηλεκτρονικών-Τεχνιτών, 
Τεχνολογίας Ιατρικών Οργάνων, Σχεδιαστών και άλλες 
συναφείς ειδικότητες. Η κατανομή των θέσεων στις πα¬ 
ραπάνω ειδικότητες γίνεται κάθε φορά με την απόφαση 
προκήρυξης αυτών. Μια εκ των άνω θέσεων δύναται να 
καταλαμβάνεται από τον Τεχνικό Ασφαλείας, σύμφωνα 
με τις ισχύουσες διατάξεις. 

III) ΚΑΤΗΓΟΡΙΑ ΔΕ 

Κλάδος ΔΕ Διοικητικών Γραμματέων 
Δεκαπέντε (15) θέσεις 

Ο κλάδος αυτός περιλαμβάνει τις ειδικότητες: Διοι¬ 
κητικού - Λογιστικού, Εισπρακτόρων, Αποθηκαρίων, 
Δακτυλογράφων, Βιβλιοθηκονομίας. Η κατανομή των 
θέσεων στις ειδικότητες γίνεται κάθε φορά με την από¬ 
φαση προκήρυξης αυτών. 

Κλάδος ΔΕ Τεχνικού 
Οκτώ (8) θέσεις 

Ο κλάδος αυτός περιλαμβάνει τις ειδικότητες: Ηλεκτρο¬ 
νικών Τεχνικών, Θερμαστών, Ηλεκτροτεχνιτών, Εργοδη¬ 
γών, Σχεδιαστών, Μηχανοτεχνιτών, Υδραυλικών, Οικοδό- 
μων-Κτιστών, Αμμοκονιαστών, Ξυλουργών-Επιπλοποιών, 

Ψυκτικών, Ελαιοχρωματιστών-Υδροχρωματιστών, Σιδηρουργών, Οξυγονοκολλητών, Αλουμινοκατασκευαστών, Κο- 
πτριών-Ραπτριών-Γαζωτριών, Κλιβανιστών- Αποστειρωτών - Απολυμαντών, Κουρέων-Κομμωτών και άλλες συναφείς 
ειδικότητες. Η κατανομή των θέσεων στις ειδικότητες γίνεται κάθε φορά με την απόφαση προκήρυξης αυτών. 
Κλάδος ΔΕ Τηλεφωνητών 
Μια(1) θέση 

Κλάδος ΔΕ Προσωπικού Η/Υ 

Μία(1) θέση 

IV) ΚΑΤΗΓΟΡΙΑ ΥΕ 

Κλάδος ΥΕ Προσωπικού Καθαριότητας 
Δέκα (10) θέσεις 

Ο κλάδος αυτός περιλαμβάνει τις ειδικότητες: Καθαριστών -τριών, Πλυντών -τριών, Πρεσσαδόρων - Σιδερωτών, 
Επιμέλειας Κήπων. Η κατανομή των θέσεων στις ειδικότητες γίνεται κάθε φορά με την απόφαση προκήρυξης αυτών. 
Κλάδος ΥΕ Βοηθητικού Προσωπικού 
Τέσσερις (4) θέσεις 

Ο κλάδος αυτός περιλαμβάνει τις ειδικότητες: Κλητήρων, Θυρωρών, Οδηγών Ανελκυστήρων, Ταξινόμων Ιματισμού, 
Βοηθών Αποθηκαρίων, Χειριστών Μηχανημάτων Αναπαραγωγής και Ταξινόμησης Εγγράφων και άλλες συναφείς 
ειδικότητες. Η κατανομή των θέσεων στις ειδικότητες γίνεται κάθε φορά με την απόφαση προκήρυξης αυτών. 
Κλάδος ΥΕ Προσωπικού Εστίασης 
Επτά (7) θέσεις 

Ο κλάδος αυτός περιλαμβάνει τις ειδικότητες: Βοηθών μαγείρων, Τραπεζοκόμων, Λαντζερηδων, Πλυντών-τριών 
σκευών μαγειρείων. Η κατανομή των θέσεων στις ειδικότητες γίνεται κάθε φορά με την απόφαση προκήρυξης αυτών. 
Κλάδος ΥΕ Εργατών 
Μία (1)θέση 

Κλάδος ΥΕ Φυλάκων-Νυχτοφυλάκων 
Μία (1)θέση. 

5. ΠΡΟΣΩΠΙΚΟ ΜΕ ΣΧΕΣΗ ΕΜΜΙΣΘΗΣ ΕΝΤΟΛΗΣ 
Μια (1) θέση δικηγόρου. 

6. ΠΡΟΣΩΠΙΚΟ ΜΕ ΑΛΛΗ ΣΧΕΣΗ ΕΡΓΑΣΙΑΣ (ΘΕΣΕΙΣ ΙΔΑΧ ) 


ΥΠΗΡΕΣΙΑ 

ΕΚΠΑΙΔΕΥΤΙΚΗ 

ΒΑΘΜΙΔΑ 

ΕΙΔΙΚΟΤΗΤΑ 

ΑΡΙΘΜΟΣ ΘΕΣΕΩΝ 

ΝΟΣΗΛΕΥΤΙΚΗ 

ΔΕ 

ΑΔΕΛΦΩΝ ΝΟΣΟΚΟΜΩΝ 

ΜΙΑ (1) ΘΕΣΗ (ΙΔΑΧ) 

ΝΟΣΗΛΕΥΤΙΚΗ 

ΔΕ 

ΒΟΗΘΗΤΙΚΟΥ ΥΓΕΙΟΝΟΜΙΚΟΥ ΠΡΟΣΩΠΙΚΟΥ, 

ΕΞΙ (6) ΠΡΟΣΩΠΟΠΑΓΕΙΣ 
ΘΕΣΕΙΣ 

ΜΕ ΣΧΕΣΗ ΕΡΓΑΣΙΑΣ ΙΔΑΧ 

(ΠΡΩΗΝ ΔΕ ΣΧΟΛΙΚΩΝ ΦΥΛΑΚΩΝ) 

ΔΙΟΙΚΗΤΙΚΗ 

ΔΕ 

ΔΙΟΙΚΗΤΙΚΩΝ ΓΡΑΜΜΑΤΕΩΝ 

ΔΥΟ (2) ΘΕΣΕΙΣ (ΙΔΑΧ) 

ΔΙΟΙΚΗΤΙΚΗ 

ΤΕ 

ΔΙΟΙΚΗΣΗΣ ΜΟΝΑΔΩΝ ΥΓΕΙΑΣ ΚΑΙ ΠΡΟΝΟΙΑΣ 

ΜΙΑ (1) ΘΕΣΗ (ΙΔΑΧ) 


ΑΡΘΡΟ 15 

ΠΡΟΣΟΝΤΑ ΔΙΟΡΙΣΜΟΥ 


Τα προσόντα διορισμού του προσωπικού του Νοσοκομείου - ΚΥ, ορίζονται στις διατάξεις του π.δ. 50/2001 «Καθο¬ 
ρισμός προσόντων διορισμού σε θέσεις φορέων του δημοσίου τομέα», (ΦΕΚ 39/Α ), όπως αυτό ισχύει κάθε φορά. 

ΑΡΘΡΟ 16 

ΠΡΟΪΣΤΑΜΕΝΟΙ ΥΠΗΡΕΣΙΩΝ 

Ο Προϊστάμενος της Ιατρικής Υπηρεσίας, των Ιατρικών Τομέων και των Τμημάτων της Ιατρικής Υπηρεσίας, ορίζεται 
σύμφωνα με τις κείμενες διατάξεις (άρθρο 7 του ν. 2889/2001, όπως ισχύει). 

Στο Τμήμα Κοινωνικής Εργασίας προΐσταται υπάλληλος του κλάδου ΠΕ Κοινωνικής Εργασίας ή ΤΕ Κοινωνικής 
Εργασίας. 

Στο Τμήμα Παραϊατρικού Προσωπικού προΐσταται υπάλληλος των κλάδων ΤΕ Ιατρικών Εργαστηρίων ήΤΕ Ραδι¬ 
ολογίας - Ακτινολογίας ή ΤΕ Φυσικοθεραπείας ή ΤΕ Δημόσιας Υγιεινής. 

Στη Νοσηλευτική Υπηρεσία προΐστανται: 

α. Στη Διεύθυνση και στους Τομείς υπάλληλοι των κλάδων ΠΕ ήΤΕ Νοσηλευτικής, β. ΣταΤμήματα υπάλληλοι των 
κλάδων ΠΕ ήΤΕ Νοσηλευτικής ή του κλάδου ΤΕ Μαιευτικής για το τμήμα Μαιευτικής - Γυναικολογίας. 

Στη Διοικητική - Οικονομική Υπηρεσία προΐστανται: 

α. Στη Διεύθυνση, υπάλληλος του κλάδου ΠΕ Διοικητικού - Οικονομικού ή του κλάδου ΠΕ Πληροφορικής ή του 
κλάδου ΤΕ Διοίκησης Μονάδων Υγείας και Πρόνοιας ή του κλάδου ΤΕ Λογιστικής ή του κλάδου ΤΕ Διοικητικού- 
Λογιστικού. 

β. Στην Υποδιεύθυνση Διοικητικού υπάλληλος του 
κλάδου ΠΕ Διοικητικού - Οικονομικού ή του κλάδου ΠΕ 
Πληροφορικής ή του κλάδου ΤΕ Διοίκησης Μονάδων 
Υγείας και Πρόνοιας ή του κλάδου ΤΕ Λογιστικής ή του 
κλάδου ΤΕ Διοικητικού - Λογιστικού. 

γ. Στην Υποδιεύθυνση Τεχνικού υπάλληλος του κλάδου 
ΠΕ Μηχανικών ή του κλάδου ΤΕ Μηχανικών. 

δ. Στα Τμήματα: 

-Διαχείρισης Ανθρώπινου Δυναμικού, υπάλληλος του 
κλάδου ΠΕ Διοικητικού -Οικονομικού ή του κλάδου ΤΕ 
Διοίκησης Μονάδων Υγείας και Πρόνοιας ή του κλάδου 
ΤΕ Λογιστικής ή του κλάδου ΤΕ Διοικητικού - Λογιστικού 
και αν δεν υπάρχουν ή δεν επαρκούν, υπάλληλοι του κλά¬ 
δου ΔΕ Διοικητικών Γραμματέων. - Γραμματείας, Γραμμα¬ 
τείας Εξωτερικών Ιατρείων και Επειγόντων Περιστατικών, 
Κίνησης Ασθενών και Επιστασίας και Ιματισμού, υπάλ¬ 
ληλοι του κλάδου ΠΕ Διοικητικού - Οικονομικού ή του 
κλάδου ΤΕ Διοίκησης Μονάδων Υγείας και Πρόνοιας ή 
του κλάδου ΤΕ Λογιστικής ή του κλάδου ΤΕ Διοικητικού 
Λογιστικού και αν δεν υπάρχουν ή δεν επαρκούν, υπάλ¬ 
ληλοι του κλάδου ΔΕ Διοικητικών Γραμματέων. 

-Οικονομικού υπάλληλος του κλάδου ΠΕ Διοικητικού- 
Οικονομικού ή του κλάδου ΤΕ Λογιστικής ή του κλάδου 
ΤΕ Διοίκησης Μονάδων Υγείας και Πρόνοιας ή του κλά¬ 
δου ΤΕ Διοικητικού Λογιστικού. 

-Τεχνικού και ΒιοϊατρικήςΤεχνολογίας υπάλληλοι του 
κλάδου ΠΕ Μηχανικών ή του κλάδουΤΕ Μηχανικών και 
αν δεν υπάρχουν ή δεν επαρκούν, υπάλληλοι του κλάδου 
ΔΕ Τεχνικού. 

Στο Αυτοτελές Τμήμα Οργάνωσης και Πληροφορικής 
υπάλληλος του κλάδου ΠΕ Πληροφορικής ή του κλά¬ 
δουΤΕ Πληροφορικής και αν δεν υπάρχει ή δεν επαρκεί, 
υπάλληλος του κλάδου ΔΕ Προσωπικού Η/Υ. 

Στο Αυτοτελές Τμήμα Κλινικής Διατροφής υπάλληλος 
του Κλάδου ΠΕ Διαιτολόγων ή των κλάδων ΤΕ Διαιτολο- 
γίας και Διατροφής ή ΤΕ Τεχνολογίας Τροφίμων. 

Για την επιλογή των ανωτέρω Προϊσταμένων ισχύουν 
οι διατάξειςτου ν. 3528/2007, όπως ισχύουν κάθε φορά. 


Στο Αυτοτελές Γραφείο Προστασίας Δικαιωμάτων Λη¬ 
πτών Υπηρεσιών Υγείας ορίζεται, με απόφαση του αρμο¬ 
δίου οργάνου ως υπεύθυνος υπάλληλοςτων κλάδων ΠΕ 
Διοικητικού-Οικονομικού ή ΤΕ Διοίκησης Μονάδων Υγεί¬ 
ας και Πρόνοιας ή ΔΕ Διοικητικών Γραμματέων, άνευ της 
καταβολής οποιοσδήποτε επιδόματος θέσης ευθύνης. 

ΑΡΘΡΟ 17 

ΕΣΟΔΑ 

Τα έσοδα του Γ.Ν. - ΚΥ ΦΙΛΙΑΤΩΝ είναι: 

1. Οι επιχορηγήσεις από τον Κρατικό Προϋπολογισμό 
και το Πρόγραμμα Δημοσίων Επενδύσεων. 

2. Οι εισπράξεις από νοσήλια, εξέταστρα και λοιπές 
αμοιβές για παροχή υπηρεσιών. 

3. Οι πρόσοδοι από την ίδια αυτού περιουσία. 

4. Τα έσοδα από δωρεές, κληροδοτήματα, εκποιήσεις 
περιουσιακών στοιχείων κ.τλ. 

5. Κάθε άλλο έσοδο που προκύπτει από τη δραστη- 
ριότητά του. 

Με τη δημοσίευση του παρόντος καταργείται η υπ' 
αριθμ. Υ4α/οικ.39505 κοινή υπουργική απόφαση «Ορ¬ 
γανισμός του Γενικού Νοσοκομείου - Κέντρου Υγείας 
Φιλιατών» (ΒΊ 151/2012) καθώς και οι υπ' αριθμ. Υ4α/ 
οικ.66137 (Β'2108/2014) και Υ4α/27878 (ΒΊ 289/2013) 
αποφάσεις, κατά το μέρος που αφορούν στο συγκεκρι¬ 
μένο Νοσοκομείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2017 
Οι Υπουργοί 

Αναπληρωτής Υπουργός Αναπληρωτής Υπουργός 

Οικονομικών Υγείας 

ΓΕΩΡΓΙΟΣ ΧΟΥΛΙΑΡΑΚΗΣ ΠΑΥΛΟΣ ΠΟΛΑΚΗΣ 

Διοικητικής Ανασυγκρότησης 

ΟΛΓΑ ΓΕΡΟΒΑΣΙΛΗ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























